PM मोदी की US विजिट, FII इनफ्लो और ग्लोबल ट्रेंड्स तक, यह फैक्टर्स तय करेंगे बाजार की चाल
BSE NSE Sensex Today, Stock Market Latest Updates भारतीय शेयर बाजार में इस हफ्ते भी तेजी देखने को मिल सकती है। एनालिस्टों के मुताबिक, इस वीक में PM मोदी की US विजिट, जेरोम पॉवेल टेस्टिमोनी, FII इनफ्लो और ग्लोबल ट्रेंड्स पर बाजार की नजर रहेगी। 
भारतीय शेयर बाजार में इस हफ्ते भी तेजी देखने को मिल सकती है। एनालिस्टों के मुताबिक, इस वीक में PM मोदी की US विजिट, जेरोम पॉवेल टेस्टिमोनी, FII इनफ्लो और ग्लोबल ट्रेंड्स पर बाजार की नजर रहेगी।
इन फैक्टर्स से तय होगी बाजार की चाल
PM मोदी की US विजिट 
प्रधानमंत्री मोदी 21 से 24 जून तक अमेरिका के दौरे पर रहेंगे। PM की यह विजिट इंडो-पैसिफिक रीजन में चीन की बढ़ती मुखरता और US के अपने ज्यादातर बिजनेस को चीन से दूर और घर के साथ-साथ अन्य मित्र देशों में ले जाने की इच्छा के बीच हो रही है।
PM मोदी अपनी इस चार दिन की अमेरिका विजिट में काफी बिजी रहने वाले हैं। जिसमें वे US कांग्रेस के ज्वाइंट सेशन को संबोधित करेंगे। इसके अलावा PM मोदी अमेरिका के बिजनेस और इंडस्ट्रियों के प्रमुखों के साथ बातचीत भी करेंगे। साथ ही इंडो-अमेरिकन डायस्पोरा के साथ जुड़ाव भी शामिल है।
जेरोम पॉवेल टेस्टिमोनी
फेड चेयर जेरोम पॉवेल 21 जून को अमेरिकी कांग्रेस के सामने गवाही देने के लिए तैयार हैं। उन्हें फेड द्वारा हाल ही में दरों में बढ़ोतरी और अर्थव्यवस्था के लिए उनके दृष्टिकोण पर सवालों का सामना करना पड़ सकता है। पॉवेल ने पहले ही संकेत दे दिया है कि इस साल कम से कम दो और बढ़ोतरी आवश्यक हो सकती है। पहली बढ़ोतरी संभवत: जुलाई तक होगी। फेड के लिसा कुक और फिलिप जेफरसन भी उसी दिन गवाही देंगे।
FII और DII फ्लो
बीते हफ्ते फॉरेन इंस्टीट्यूशनल इन्वेस्टर्स ने 6,644 करोड़ रुपए के शेयर खरीदे। इस बीच डोमेस्टिक इंस्टीट्यूशनल इन्वेस्टर्स ने 1,320 करोड़ रुपए के शेयर खरीदे। जून में अब तक FII की नेट बाइंग 6,886 करोड़ रुपए और DII की नेट बाइंग 4,329 करोड़ रुपए रही है। एक्सपर्ट्स को आगे भी FII के बायर्स बने रहने की उम्मीद है।
मानसून का असर
इस साल मानसून के देर से आने के बाद देश के बाकी हिस्सों में बारिश तय समय से देरी से होने का अनुमान है। बार्कलेज के EM एशिया (एक्स-चाइना) इकोनॉमिक्स के MD और हेड राहुल बाजोरिया के अनुसार, 'पश्चिमी तट पर एक चक्रवात के विकास ने मानसून की प्रगति में और देरी की है। जिसके कारण 1-14 जून के दौरान क्युमुलेटिव बारिश का लॉन्ग पीरियड एवरेज के सिर्फ 51.2% तक पहुंच गई है।' बारिश की गति और इसके परिणामस्वरूप खरीफ फसल की बुआई पर बाजार की बारीकी से नजर होगी।
ऑयल प्राइसेस
16 जून को समाप्त सप्ताह में ब्रेंट क्रूड 2.4% बढ़कर 76.61 डॉलर प्रति बैरल पर आ गया है। US वेस्ट टेक्सास इंटरमीडिएट (WTI) $71.78 पर बंद हुआ। चीन से मांग बढ़ने की उम्मीद से तेल में तेजी आई। चीन की रिफाइनरी उत्पादन मई में अपने दूसरे उच्चतम रिकॉर्ड पर पहुंच गया। कुवैत पेट्रोलियम कॉर्प के CEO को उम्मीद है कि चीनी मांग दूसरी छमाही के दौरान बढ़ती रहेगी। रूसी ऊर्जा मंत्री निकोलाई शुलगिनोव ने कहा है कि तेल की कीमतें लगभग 80 डॉलर प्रति बैरल तक पहुंचने की उम्मीद है।
कॉर्पोरेट एक्शन
हिंदुस्तान यूनिलीवर, टाटा स्टील, क्राफ्ट्समैन ऑटोमेशन, मेघमनी फाइनकेम, न्यूजेन सॉफ्टवेयर टेक्नोलॉजीज, CEAT, बैंक ऑफ इंडिया, पॉलीकैब इंडिया और ओबेरॉय रियल्टी एक्स-डिविडेंड बन जाएंगे। जबकि ब्लू स्टार और इंडियामार्ट इंटरमेश अगले हफ्ते एक्स-बोनस हो जाएंगे।
बीते हफ्ते बाजार में रही थी तेजी
पिछले हफ्ते BSE का 30 शेयरों वाला सेंसेक्स 1.2% बढ़ा। वहीं निफ्टी में 1.4% की बढ़त रही थी। वहीं पिछले कारोबारी सप्ताह के आखिरी दिन शुक्रवार यानी 16 जून को भी बाजार में तेजी देखने को मिली थी। सेंसेक्‍स 466.95 अंक चढ़कर 63,384.58 के स्तर पर बंद हुआ था। दिन के कारोबार में ये 63,520.36 के स्तर तक पहुंचा था।
सेंसेक्स का ऑलटाइम हाई 63,583.07 है, जो उसने दिसंबर 2022 में बनाया था। वहीं निफ्टी भी 137.90 अंक चढ़ा, ये 18,826 के लेवल पर बंद हुआ था। निफ्टी पर आईटी और रियल्टी को छोड़कर बाकी सभी प्रमुख इंडेक्स में तेजी देखने को मिली थी। बैंक और मीडिया शेयर सबसे ज्यादा चढ़े थे। निफ्टी पीएसयू बैंक इंडेक्स 1.46% तो मीडिया 1.08% चढ़कर बंद हुआ था।
